Tekstene var banebrytende og frekk for sin tid, og fortalte historier som beskriver forskjellige personer tilknyttet Andy Warhols studio The Factory. Holly Woodlawn, Candy Darling, Joe Dallesandro, Jackie Curtis og Joe Campbell (kallenavnet Sugar Plum Fairy) var noen av "Warhol superstars". Til tross for at den omtaler kontroversielle temaer som transvestisme, narkotikabruk og oralsex, fikk sangen mye spilletid på radio. I USA ga RCA ut en forkortet versjon av sangen som singel hvor referansen til oralsex var fjernet og "colored girls" (fargede jenter) ble forandret til "and the girls" (og jentene).